සම්බන්දන් සහ එම්.ඒ.සුමන්තිරන් යන මහත්වරුන්ට අදඒ අනුව රනිල් වික්‍රමසිංහ, මංගල සමරවීර, පාඨලී චම්පික රණවක, මලික් සමරවික්‍රම, අනුර කුමාර දිසානායක සහ එම්.ඒ.සුමන්තිරන් යන මහත්වරුන් කොමිසම හමුවේ අද පෙනී සිටියා.කෙසේවෙතත් රවුෆ් හකීම්, සරත් ෆොන්සේකා සහ ආර් සම්බන්ධන් යන මහත්වරුන් අද පැමිණ සිටියේ නැහැ.මහින්ද රාජපක්ෂ මහතාගේ රුව සහිතව ලිත් මුද්‍රණය කිරීම ඇතුළු  සිද්ධීන් කිහිපයකට තමාව රක්ෂිත බන්ධනාගාර ගත කිරීම දේශපාලනිකව පළි ගැනීමේ චේතනාවෙන් සිදු කර ඇති බවට කිත්සිරි රණවක මහතා කොමිසමට පැමිණිලි කර තිබුණා.කෙසේවෙතත්, කොමිසමේ සභාපති විශ්‍රාමික ශ්‍රේෂ්ඨාධිකරණ විනිසුරු උපාලි අබේරත්න මහතා සදහන් කළේ මෙම පැමිණිල්ලේ වගඋත්තරකරුවෙකු වන හිටපු අගමැති රනිල් වික්‍රමසිංහ මහතා මීට පෙර වෛද්‍ය නිහාල් ජයතිලක මහතාගේ පැමිණිල්ලේදී දූෂණ විරෝධී කමිටුව පිළිබඳව සාක්ෂි ලබා දී ඇති බවයි.එහෙයින් කිත්සිරි රණවක මහතාගේ පැමිණිල්ලට අදාලවද එම සාක්ෂියම බාරගැනීමට කොමිසම තීරණය කළ බව විනිසුරු උපාලි අබේරත්න මහතා ප්‍රකාශ කළා.ඒ අනුව රනිල් වික්‍රමසිංහ මහතා කොමිසම හමුවේ අද සාක්ෂි ලබා දුන්නේ නැහැ.පසුව එහි තවත් වගඋත්තරකරුවෙකු වූ හිටපු අමාත්‍ය පාර්ලිමේන්තු මන්ත්‍රී පාඨලී චම්පික රණවක මහතා කොමිසම හමුවේ සාක්ෂි ලබා දුන්නා.ඔහු සදහන් කළේ 2015 දී මෛත්‍රීපාල සිරිසේන මහතාට ජනවරම හිමි වූයේ දූෂණයට වංචාවට එරෙහි ක්‍රියාන්විතයක් ගොඩනැගීමට බැවින් ජනතාවගේ දුක් ගැනවිලි වලට සාධාරණයක් ඉටු කිරීම සඳහා මෙම කමිටුව පිහිටවූ බවයි.විනිසුරු උපාලි අබේරත්න -  ඒ දුක් ගැනවිල්ල ද ලඟදි මැතිවරණයෙන් ලක්ෂ ගණනකින් පැරදුනේ ?පාඨලී චම්පික රණවක -  ස්වාමීනි අප එය හිස නමා පිළිගන්නවා.